Լոռու մարզի ընդհանուր իրավասության դատարանում ապրիլի 10-ին և 11-ին փաստաբան Սամվել Շարբաթյանի սպանության գործով դատական նիստերին ցուցմունքներ տվեցին վկաներ Արեն Հովհաննիսյանը, Ալվարդ Եղիկյանը և Օֆելյա Աֆիցերյանը: Երեք վկաներն էլ դատարանում հրաժարվեցին իրենց նախաքննական ցուցմունքներից` «չգիտեմ, չեմ հիշում» պատասխաններով: Դատավոր Նարինե Հովակիմյանը վկա Արեն Հովհաննիսյանից պահանջեց պատմել այն, ինչին 2012թ.-ի նոյեմբերի 18-ի ուշ երեկոյան ականատես է եղել «Մուշ» ռեստորանում: